17. január 2021 11:00 SITA, redakcia
BRATISLAVA – Po viacročnej snahe Štátnej veterinárnej a potravinovej správy SR (ŠVPS), agrorezortu, veľvyslanectva SR v Soule, Slovenského mliekarenského zväzu a slovenských prevádzkovateľov sa podarilo dosiahnuť schválenie Slovenskej republiky na export mliečnych výrobkov do Kórejskej republiky. Toto schválenie bolo ŠVPS oznámené 15. januára 2021 diplomatickou cestou prostredníctvom Veľvyslanectva Kórejskej republiky v Bratislave a je platné od 28. decembra 2020. Informovala o tom ŠVPS.
Schváleniu predchádzal audit Slovenskej republiky špecialistami z Južnej Kórey, ktorý prebehol v decembri 2019 a v rámci auditu boli navštívené ŠVPS ako garant celého schvaľovacieho procesu, príslušné Regionálne veterinárne a potravinové správy, Štátny veterinárny a potravinový ústav v Bratislave, tri prevádzkarne vyrábajúce mliečne výrobky a tiež dve farmy dojníc.
"Keďže hygienické požiadavky na Slovensku a v Kórei sú odlišné vo viacerých mikrobiologických ukazovateľoch a tiež vo vyšetrovaní na cudzorodé látky, je potrebné ešte dokončiť rokovania v tomto smere a tiež pripraviť vzor nového aktuálneho veterinárneho certifikátu. V ďalšom kroku bude prebiehať individuálne schvaľovanie našich prevádzkarní, ktoré prejavili záujem o export," uviedla ŠVPS.
Tiež je podľa ŠVPS potrebné, aby prevádzkarne vypracovali program overovania exportu (export verification program), z dôvodu zabezpečenia istoty, že výrobky pre export boli vyšetrené a sú v súlade s normami platnými v Južnej Kórei.
REKLAMA
NAJČÍTANEJŠIE
- 11. októbra 2021 17:40
Od piatka 15. októbra sa menia podmienky vstupu na územie SR
- 30. marca 2021 21:16
Šoféruje kamión, píše blogy a fotí. Mladá Prešovčanka má ešte jeden sen
- 6. apríla 2021 15:16
Čarovné miesta v ČR: V Lichtensteinskej stodole sa zastavil čas
REKLAMA
TIEŽ BY SA VÁM MOHLO PÁČIŤ
-
Ekonomika Publikované 18. októbra 2021
Continental otvorí nové logistické centrum pneumatík pre strednú a východnú Európu
-
Cestovanie Publikované 18. októbra 2021
Česká dedinka Okoř ukrýva zelený poklad. Čarovné miesto, kde je povolený len oddych
-
DOMOV Publikované 19. októbra 2021
Poslanec Taraba ostro urážal dcéru prezidentky, Čaputová reaguje!
-
Zaujímavosti Publikované 18. októbra 2021
Akčné ženy: Žena si musí samú seba postaviť na prvé miesto